Biserica a fost construită pe locul unei vechi biserici catolice medievale. Prima biserică datează dintre anii 1297-1311. Aceasta era o biserică de tip hală în stil gotic și purta hramul Sfântului Andrei. După ce biserica a fost distrusă în urma unui incendiu în anul 1564, locuitorii orașului, deja convertiți la protestantism, au luat decizia de a construi o nouă biserică în anul 1626. Aceasta a fost finalizată în anul 1628 cu sprijinul principelui Gheorghe Rákóczi I. Ea a fost grav avariată de către trupele imperiale austriece în anul 1707, în timpul Răscoalei lui Francisc Rákóczi al II-lea (1703-1711). Biserica a ars din temelii în timpul marelul incendiu din anul 1802 care a distrus o mare parte din orașul Debrețin.